Limbašská cesta

Limbašská cesta je ulica v Pezinku v historickej mestskej časti Grinava. Je pomenovaná podľa svojho smeru do obce Limbach.

Na čísle 2 sa nachádza Vinohradnícko-vinárske družstvo podielníkov.https://www.vvdpkarpaty.sk

Na čísle 3 sa nachádza Smylovsko-pálfiovská kúria s priľahlými budovami. Budovy a areál sú opustené a podliehajú vandalizmu.http://www.grinava.com/index.php?option=com_content&view=article&id=8:historia-grinavy&catid=9:pamatihodnosti&Itemid=153

Na čísle 7 sa nachádzajú bývalé sklady civilnej ochrany, ktoré sú v súčasnosti opustené a zničené vandalizmom.

Na čísle 9 sa nachádza Strapákov mlyn a v jeho blízkosti sa nachádza chránený strom S 499 – 36,9 metrov vysoký topoľ čierny s názvom „Grinavský topoľ“.

Medzi obytnou lokalitou Za panskou záhradou a Strapakovým mlynom sa v súčasnosti buduje obytný komplex Zelené Nivy Pezinok.

Referencie

Kategória:Ulice v Pezinku
Kategória:Grinava